**2022 M. LIETUVOS VAIKŲ IR JAUNUČIŲ**

**DVIRAČIŲ PLENTO ČEMPIONATAS**

**NUOSTATAI**

**I. TIKSLAI IR UŽDAVINIAI**

Populiarinti dviračių sportą Lietuvoje, suteikti galimybę sportininkams tobulėti, siekti aukštų rezultatų, išaiškinti perspektyviausius sportininkus.

**II. VARŽYBŲ ORGANIZATORIAI**

Varžybas organizuoja ir vykdo Lietuvos dviračių sporto federacija (LDSF) kartu su Utenos daugiafunkciu sporto centru.

**III. DATA, VIETA IR LAIKAS**

Varžybos vyksta 2022 m. gegužės 27-28 d.

Asmeninių lenktynių laikui (ALL) startas ir finišas – Utena, prie „Utenio“ stadiono (Užpalių g. 100)

Grupinių lenktynių (GL) startas ir finišas – Balninkai (Molėtų r.).

**IV. VARŽYBŲ PROGRAMA**

**Gegužės 27 d. (penktadienis):**

Komandų atvykimas – prie „Utenio“ stadiono

14.00-15.00 val. Licencijų, medicininių pažymų patikra ir numerių atsiėmimas;

16.00 val. **Asmeninės lenktynės laikui – ALL** (kelias Utena – Užpaliai Nr. 4910)

Mergaitės – 5 km;

Berniukai – 10 km;

Jaunutės – 10 km;

Jaunučiai – 10 km.

**Gegužės 28 d. (šeštadienis):**

Komandų atvykimas – Molėtų r. Balninkai, Alaušų g. 21.

**Grupinės lenktynės – GL**

11.00 val. – Mergaitės, 24 km.

Trasa: startas Balninkuose – 1,1 km posūkis į dešinę (kelias 4806 Žemaitkiemis) – apsisukimas sankryžoje Žemaitkiemyje ir atgal link Balninkų (kelias 4806) – finišas Balninkuose.

Apdovanojimai: mergaitės (ALL ir GL).

12.00 val. – Berniukai, 36 km.

Trasa: startas Balninkuose – 1,1 km posūkis į dešinę (kelias 4806 Žemaitkiemis) – apsisukimas sankryžoje Žemaitkiemyje ir atgal link Balninkų (kelias 4806) – prieš Balninkus posūkis į dešinę (kelias 1201 Želva) – apsisukimas Paželviai – atgal link Balninkų (kelias 1201) – finišas Balninkuose.

Apdovanojimai: berniukai (ALL ir GL).

13.15 val. – Jaunutės, 50 km.

Trasa: startas Balninkuose – 3 kartus //link Želvos (kelias 1201), apsisukimas sankryžoje Molėtai-Želva-Ukmergė-Balninkai – atgal link Balninkų, apsisukimas Balninkuose// – finišas Balninkuose.

Apdovanojimai: jaunutės (ALL ir GL).

15.00 val. – Jaunučiai, 50 km.

Trasa: startas Balninkuose – 3 kartus //link Želvos (kelias 1201), apsisukimas sankryžoje Molėtai-Želva-Ukmergė-Balninkai – atgal link Balninkų, apsisukimas Balninkuose// – finišas Balninkuose.

Apdovanojimai: jaunučiai (ALL ir GL).

**V. REGISTRACIJA**

Techninės paraiškos teikiamos iki š. m. gegužės 25 d. 12.00 val. el. paštu: info@ldsf.lt

Užsiregistravusiems ir nepranešusiems organizatoriams apie nedalyvavimą skiriama 10 Eur bauda. Pranešti el. paštu info@ldsf.lt arba telefonu +370 687 87033.

**VI. DALYVIŲ PRIĖMIMO SĄLYGOS**

Varžybų rengimo, vykdymo, teisėjų darbo varžybose išlaidas apmoka LDSF. Kitas dalyvavimo varžybose išlaidas apmoka deleguojanti organizacija.

**VII. TAISYKLĖS**

Čempionatas vykdomas pagal Tarptautinės dviračių sporto sąjungos (UCI) taisykles, remiantis šių varžybų reglamentu, nuostatais, teisėjų ir organizatorių sprendimais. Kiekvienas sportininkas atsakingas už šių taisyklių laikymąsi. Prieš/po bei varžybų metu šiukšlinti draudžiama. Taip pat draudžiama čempionate dalyvauti vilkint Lietuvos rinktinės aprangą.

Nesportiškas ir neetiškas elgesys varžybų metu nėra toleruojamas. Sportininkai, treneriai, personalas privalo vadovautis Lietuvos dviračių sporto federacijos Etikos ir drausmės kodeksu, Saugaus eismo taisyklėmis, Manipuliavimo sporto varžybomis taisyklėmis, antidopingo kodeksu ir visomis UCI taisyklėmis. Organizatoriai ir varžybų teisėjai pasilieka teisę skirti įspėjimus, nuobaudas, baudas, ir/ar pašalinti iš varžybų pagal UCI taisykles.

**Grupė Gimimo data Pavaros**

Mergaitės 2008–2009 m. 6,41 m

Berniukai 2008–2009 m. 6,41 m

Jaunutės 2006–2007 m. 7,62 m

Jaunučiai 2006–2007 m. 7,62 m

**Pastaba:** mažesni dantračiai negu nurodyti turi būti nuimti, priešingu atveju nebus leidžiama dalyvauti varžybose.

Gimusiems 2008 m. ir jaunesniems dviratinkams čempionate neleidžiama startuoti su diskiniais ratais, ratais-propeleriais ir pakeistais vairais. Jaunučiai (gimę 2006-2007 m.) važiuoja tik su plento dviračiais, kurie atitinka UCI taisykles. Dviračių patikrą asmeninėms lenktynėms laikui (ALL) sportininkai turi atlikti likus ne mažiau nei 5 min. iki jų numatyto starto laiko ir nebeišvažiuoti iš starto zonos, o išvažiavus atlikti patikrą iš naujo.

ALL startas vykdomas be pakylos. ALL metu vaikus ir jaunučius lydėti draudžiama. Varžybų metu, sportininkas važiuoja tik savo kelio pusėje.

Per grupines lenktynes maitinimas vykdomas iš automobilių pagal vyr. teisėjo nurodymus varžybų vietoje.

Pirmąją varžybų dieną, vykdant licencijų patikrą, kiekvienam varžybų dalyviui teisėjai išduos po du numerio egzempliorius. Organizatoriai varžybų dieną informuos, kur prisisegti numerius. Juos po varžybų privaloma grąžinti. **Negrąžinusiems numerių skiriama 5 Eur bauda.**

**VIII. APDOVANOJIMAI**

Čempionato prizininkai bei čempionų treneriai bus apdovanojami LDSF medaliais.

Visi sportininkai, iškovoję prizines vietas, privalo dalyvauti oficialioje apdovanojimų ceremonijoje. Sportininkai, neatvykę į apdovanojimų ceremoniją, praranda teisę į prizus ir gali sulaukti baudos, kurią numato UCI taisyklės. Dviratininkai per apdovanojimų ceremoniją privalo vilkėti varžybų aprangą ir avėti sportinę avalynę, o galvos apdangalai ar akiniai nuo saulės negali būti dėvimi.

**IX. PIRMOJI PAGALBA**

Greitosios pagalbos automobilis budės visų varžybų metu. Nelaimės atveju skambinti 112.

**X. ASMENS DUOMENŲ APSAUGA**

Renginio organizatorius – duomenų valdytojas, atsakingas už asmenų, dalyvaujančių renginyje, pateiktų duomenų rinkimą ir tvarkymą. Dalyvių duomenys gaunami juos pateikiant užpildžius registracijos formą ir tvarkomi teisėtu duomenų valdytojo interesu – varžybų organizavimo ir jų vykdymo tikslais.

LDSF rengiami čempionatai yra vieši renginiai, kuriuose gali būti filmuojama ir fotografuojama. Filmuota ir fotografuota medžiaga gali būti platinama žiniasklaidos priemonėse, interneto tinklapiuose ir socialiniuose tinkluose be atskiro asmens sutikimo. Užsiregistruodamas dalyvauti čempionate, dalyvis sutinka, kad jo atvaizdas gali būti naudojamas informavimo tikslais.